b'\n_START_ARTICLE_\nPanzer V Panter\n_START_SECTION_\nZgodovina\n_START_PARAGRAPH_\nNa\xc4\x8drtovan je bil kot odgovor na sovjetski T-34 in zamenjava za Panzerkampfwagen III in IV. Podjetji Daimler-Benz in MAN sta imeli nalogo, da do aprila 1942 naredita prototip novega tanka. Daimler-Benz je naredil tank, ki je bil zelo podoben tanku T-34. V Podjetju MAN pa so naredili tank, ki je bil dokaj konvencionalen. Kljub temu je bil izbran model tanka MAN. Na razplet je vplival tudi Adolf Hitler, ki ni bil naklonjen konceptu tanka podjetja Daimler-Benz. Drugi razlog je bila kupola. \xc4\x8ce bi bil izbran predloga tanka Daimler-Benz, bi morali na novo zasnovati kupolo, medtem ko MAN-ov predlog  uporablja kupolo podjetja Rheinmetall-Borsig, ki je bila \xc5\xbee preizku\xc5\xa1ena. Septembra leta 1942 je bil prototip narejen in po testiranju v Kummersdorfu je bil tank uradno sprejet. Za\xc4\x8deli so ga takoj proizvajati z najve\xc4\x8djo prioriteto. Prvotni cilj je bil narediti 250 tankov na mesec, vendar so januarja 1943 to \xc5\xa1tevilko pove\xc4\x8dali na 600. Zaradi razli\xc4\x8dnih te\xc5\xbeav ta \xc5\xa1tevilka ni bila nikoli dose\xc5\xbeena. Leta 1943 je bilo na mesec povpre\xc4\x8dno narejenih 143 tankov. Leto kasneje pa 315 na mesec (Leta 1944 so jih naredili 3777). Tanke so izdelovali do konca marca 1945. Narejenih je bilo vsaj 6000._NEWLINE_Do leta 1944 je nosil oznako Panzerkampfwagen V Panther in imel indentifikacijsko oznako Sd.Kfz. 171. 27. februarja 1944 pa je Hitler izdal ukaz, da se ga imenuje le Panther.\n_START_SECTION_\nUporaba\n_START_PARAGRAPH_\nTank je bil prvi\xc4\x8d viden 5. julija 1943 v bitki pri Kursku. Prvi tanki Panter so imeli velike mehani\xc4\x8dne te\xc5\xbeave. 10. julija 1943 je bilo sposobnih za boj 38 tankov od 200, ki so bili na voljo 5. julija. Kar 131 jih je \xc4\x8dakalo na popravilo. Kljub temu so tanki do\xc5\xbeiveli velik uspeh v bitki pri Kursku. Uni\xc4\x8dili so kar 263 sovjetskih tankov.'